Шекарадағы жанжалда тәжік және қырғыз азаматы жараланды
"Шекарадағы жанжалда тәжік және қырғыз азаматы жараланды" | "https://abai.kz/post/68316"
TITLE: Шекарадағы жанжалда тәжік және қырғыз азаматы жараланды
URL: https://abai.kz/post/68316
META: "Шекарадағы жанжалда тәжік және қырғыз азаматы жараланды" | "https://abai.kz/post/68316"
DATE: 04.04.2018
AUTHOR(s): Abai.kz
TOTAL WORDS: 138
TEXT: 3 сәуірде болған тәжік-қырғыз шекарасындағы жанжалда Тәжікстан шекара әскерінің қызметкері мен Қырғызстан азаматы жараланды. Екі елдің шекара қызметінің мәліметінше, жараланғандардың жағдайы бірқалыпты. Баткен облысындағы қырғыз-тәжік шекарасындағы жанжалға Уч-Добо ауылы тұрғынының жеріне қоршау орнатуы себеп болған екен. Бұл аймақтың әлі қай мемлекетке жататыны ресми шешілмегендіктен, аталған жерге кез-келген шаруашылық жұмыстарын жүргізуге тыйым салынған. "Қырғызстан азаматы ескертуге құлақ аспаған. Бұл Тәжікстанның Хожа-Аъло ауылы тұрғындарының ашуын туғызған. Екі тараптан 50 шақты адам сөз таластырып, соңы бір-бірлеріне тас лақтыруға дейін барған", - деп хабарлайды Қырғызстан және Тәжікстанның шекара қызметі. Жанжал жарты сағаттан кейін тоқтаған. Жергілікті билік өкілдері ауыл тұрғындарымен кездескен. Әлеуметтік желілерде жанжалдың бейне жазбасы пайда болды. Ол жерде тараптардың бір-бірлеріне тас лақтырып жатқанын көруге болады. Қырғызстан мен Тәжікстан арасындағы мемлекеттік шекара ұзындығы 971 шақырымды құрайды. Оның 519 шақырымы қай елге жататыны шешілмеген. Екі елдің шекарасында 70-ке жуық даулы учаске бар. Abai.kz
